Source: https://baschet.ro/liga-nationala-de-baschet-feminin/stiri/avancronica-meciurilor-din-weekend-in-liga-nationala-de-baschet-feminin
Timestamp: 2020-04-01 02:07:12+00:00

Document:
Avancronica meciurilor de sâmbătă în Liga Națională de baschet feminin - Baschet.ro | Totul despre Baschet
Avancronica meciurilor de sâmbătă în Liga Națională de baschet feminin
Campionatul feminin programează mai multe meciuri din faza I în acest sfârșit de săptămână, etapele fiind în decalate în cele două grupe regionale. Astfel, în grupa Est se va disputa un meci din etapa a 12-a, în timp ce în grupa Vest se vor juca două meciuri din etapa a 9-a. Toate confruntările vor avea loc sâmbătă, 21 decembrie.
CS Phoenix Constanța va juca acasă împotriva celor de la Agronomia București de la ora 19:00. Cele două echipe au același bilanț în campionat, de 3 victorii și 6 meciuri pierdute, aflându-se pe ultimele două locuri din grupa Est, 6 (Agronomia) și 7 (Phoenix). Din etapa a 12-a a acestei grupe s-au disputat joi și vineri meciurile CSM Târgoviște - Rapid București (80-53) și CSM Alexandria - Olimpia CSU Brașov (55-68).
Cel mai interesant duel al zilei de sâmbătă se anunță a fi cel dintre Universitatea Cluj-Napoca și FCC Baschet Arad. Partida va lua startul la ora 18:00 în Sala Sporturilor ”Horia Demian” iar arădencele vor căuta să-și ia revanșa după ce au pierdut meciul din tur de acasă, scor 62-64.
Ambele echipe vin după succese clare în runda anterioară, U Cluj reușind să se impună la Târgu Mureș cu Sirius, scor 47-82, iar FCC Baschet Arad a trecut fără probleme acasă de Rookies Oradea, scor 78-27.
În clasament, Clujul și Aradul au același număr de puncte (14) cu un record de 6 victorii și 2 înfrângeri. Galben-albastrele se situează pe poziția a doua iar formația universitară ocupă locul patru în Vest.
În aceeași rundă, CSM Satu Mare primește vizita grupării din Târgu Mureș de la ora 12:00. Acest duel va pune față în față liderul grupei Vest și codașa clasamentului.
Joi, 19 decembrie, a avut loc partida din etapa a 9-a dintre CSU ACS Rookies Oradea și ACS KSE Târgu Secuiesc, scor 53-81 pentru oaspete.
Citeste ultimele stiri despre ACS KSE Târgu Secuiesc, BC Sirius Mureșul Târgu Mureș, CS Agronomia București, CS Phoenix Știința Constanța, CS Rapid București, CS Universitatea Cluj-Napoca, CSM Alexandria, CSM Satu Mare, CSM Târgoviște, CSU ACS Rookies Oradea, FCC Baschet Arad, Olimpia CSU Braşov

References: CSM 
 CSM 
 CSM 
 CSM 
 CSM 
 CSM